Ecclestone word wéér pa – op 89 | Netwerk24
03 Julie 2020 10:22
Daar is 'n ouderdomsverskil van 45 jaar tussen Bernie Ecclestone en sy vrou, Fabiana Flosi. Foto: Getty Images
Tatler berig Eccelstone en sy 44-jarige Brasiliaanse vrou, Fabiana Flosi, het Vrydag die geboorte van hul seuntjie, Ace, bekend gemaak.
Ace is Eccelston se eerste seun en sy eerste kind saam met Flosi. Hy het sy oudste dogter, Deborah (65), saam met sy eerste vrou, Ivy Bamford, verwek, voordat hy Tamara (36) en Petra (31) saam met sy tweede vrou, Slavica Radic (nou 62), gehad het.
Ecclestone en Flosi is in 2012 getroud. Hy het destyds in afwagting oor Ace se geboorte gesê: "Ek sien geen verskil daarin om 89 of 29 te wees nie. Ek veronderstel jy worstel met dieselfde probleme. Dit is oukei."
Ecclestone was 40 jaar lank die kommersiële grootbaas van F1 voordat hy in 2017 deur die sport se nuwe eienaar, Liberty Media, met die Amerikaner Chase Carey vervang is.
Hy is vandag nog 'n omstrede en invloedryke figuur en is onlangs gekritiseer vir sy uitlatings oor Lewis Hamilton, die wêreldkampioen, se beroep op groter diversiteit in motorsport.
Die F1-seisoen begin Sondag in Oostenryk weens die Covid-19-pandemie byna vier maande later as beplan.